title: Provedbena uredba Komisije (EU) 2020/910 оd 30. lipnja 2020. o izmjeni, zbog pandemije bolesti COVID-19, provedbenih uredbi (EU) 2015/1998, (EU) 2019/103 i (EU) 2019/1583 u pogledu ponovnog označivanja zračnih prijevoznika, operatora i subjekata koji provode zaštitne kontrole tereta i pošte u dolasku iz trećih zemalja te odgode određenih regulatornih zahtjeva u području kibersigurnosti, provjere podobnosti, standarda za opremu sustava za otkrivanje eksploziva i opreme za otkrivanje tragova eksploziva (Tekst značajan za EGP)

text:
                  1.7.2020

                  HR

                  Službeni list Europske unije

                  L 208/43

         PROVEDBENA UREDBA KOMISIJE (EU) 2020/910
         оd 30. lipnja 2020.
         o izmjeni, zbog pandemije bolesti COVID-19, provedbenih uredbi (EU) 2015/1998, (EU) 2019/103 i (EU) 2019/1583 u pogledu ponovnog označivanja zračnih prijevoznika, operatora i subjekata koji provode zaštitne kontrole tereta i pošte u dolasku iz trećih zemalja te odgode određenih regulatornih zahtjeva u području kibersigurnosti, provjere podobnosti, standarda za opremu sustava za otkrivanje eksploziva i opreme za otkrivanje tragova eksploziva
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
         budući da:

                     (1)

                     Zbog razornog učinka pandemije bolesti COVID-19 na međunarodni i europski civilni zračni promet državama članicama i Europskoj uniji u cjelini znatno je teže održati učinkovit i djelotvoran lanac opskrbe iz trećih zemalja. Za Uniju je strateški važno da se usluge prijevoza tereta pružaju neprekinuto jer su ključne za isporuku osnovne robe poput lijekova, medicinske opreme, drugih tvari i osnovnih proizvoda.

                     (2)

                     Kad je riječ o sigurnosnim postupcima za teret i poštu koji se u Uniju prevoze iz trećih zemalja, kako je utvrđeno u točki 6.8. Priloga Provedbenoj uredbi Komisije (EU) 2015/1998 (2), zračni prijevoznici koji u Europsku uniju prevoze teret i poštu moraju svakih pet godina biti označeni kao „zračni prijevoznici tereta ili pošte koji obavljaju prijevoz u Uniju iz zračne luke treće zemlje” (ACC3), dok njihovi pružatelji zemaljskih usluga moraju svake tri godine biti označeni kao „regulirani agenti iz trećih zemalja odobreni za zaštitu zračnog prometa EU-a” (RA3) ili kao „poznati pošiljatelji iz treće zemlje odobreni za zaštitu zračnog prometa EU-a” (KC3).

                     (3)

                     Kad je riječ o postupku vrednovanja zaštite zračnog prometa EU-a u pogledu oznaka ACC3, RA3 i KC3, njegov je obvezan dio posjet ocjenjivača zaštite zračnog prometa EU-a prostorima operatora kako bi se provjerila djelotvornost provedbe mjera.

                     (4)

                     Uslijed pandemije bolesti COVID-19 iz objektivnih su razloga za koje ni zračni prijevoznici ni prijevoznici tereta nisu odgovorni niti na njih mogu utjecati znatno otežani i/ili onemogućeni obilasci lokacija u trećim zemljama koji se obavljaju radi označivanja i ponovnog označivanja tih zračnih prijevoznika i prijevoznika tereta.

                     (5)

                     Velik broj oznaka ACC3, RA3 i KC3 već je istekao ili istječe u nadolazećim mjesecima, a obilazak lokacija u svrhu vrednovanja nije moguć. Bez relevantnog statusa u Uniji ti operatori ne mogu biti dio zaštićenog opskrbnog lanca Unije iz trećih zemalja, a to onemogućuje nastavak ključnih operacija u ovom kritičnom razdoblju.

                     (6)

                     Potrebno je hitno donijeti mjere kojima se uspostavlja odgovarajuća pravna osnova za alternativni i ubrzani postupak vrednovanja zrakoplovne sigurnosti EU-a za operatore zahvaćene trenutačnom situacijom koji sudjeluju u lancu opskrbe Unije iz trećih zemalja.

                     (7)

                     Provedbenom uredbom (EU) 2019/103 (3), odnosno (EU) 2019/1583 (4), objema o izmjeni Provedbene uredbe (EU) 2015/1998, uvedeni su regulatorni zahtjevi primjenjivi od 31. prosinca 2020. u području provjere podobnosti osoblja u civilnom zrakoplovstvu, odnosno kibersigurnosti. Na sposobnost nadležnih tijela i operatora da pripreme pravovremenu provedbu tih zahtjeva ozbiljno utječu učinci ograničenja nametnutih zbog pandemije bolesti COVID-19, i to u toj mjeri da je datum primjene potrebno odgoditi.

                     (8)

                     Standard 2 za opremu sustava za otkrivanje eksploziva (EDS) prestaje važiti 1. rujna 2020., u skladu s točkom 12.4.2.2. Priloga Provedbenoj uredbi (EU) 2015/1998. Budući da je zbog pandemije bolesti COVID-19 brojnim zračnim lukama u Uniji znatno otežan dovršetak procesa ugradnje i aktivacije opreme za otkrivanje eksploziva standarda 3, prethodno navedeni rok važenja treba produljiti. Komisija i države članice žele bez daljnjih odgoda dovršiti uvođenje opreme za otkrivanje eksploziva standarda 3 jer ju odlikuju bolje performanse i veća sposobnost otkrivanja.

                     (9)

                     Nadležno tijelo može dopustiti da se oprema za otkrivanje tragova eksploziva (ETD) za koju nije potvrđeno da je u skladu s dodatkom 12-L upotrebljava najkasnije do 1. srpnja 2020., u skladu s točkom 12.6.3. Priloga Provedbenoj uredbi (EU) 2015/1998. Budući da je zbog pandemije bolesti COVID-19 u brojnim zračnim lukama u Uniji znatno otežan dovršetak procesa uvođenja nove opreme za otkrivanje tragova eksploziva, prethodno navedeni rok treba produljiti kako bi se izbjegle pravne posljedice, pri čemu treba voditi računa o tome da ne nastane nepotrebno visok rizik za sigurnost zračnog prometa.

                     (10)

                     Provedbene uredbe (EU) 2015/1998, (EU) 2019/103 i (EU) 2019/1583 trebalo bi stoga na odgovarajući način izmijeniti.

                     (11)

                     Budući da je status nekih operatora koji su u Uniji imenovani kao ACC3, RA3 ili KC3 već istekao tijekom prve faze pandemije bolesti COVID-19 ili neposredno prije u vrijeme kad je trebalo pokrenuti i provesti relevantni postupak vrednovanja zaštite zračnog prometa EU-a, učinci ove Uredbe trebali bi biti retroaktivni kako bi se njome predviđene mjere mogle odnositi na takve operatore čiji je status istekao.

                     (12)

                     Mjere predviđene ovom Uredbom ne utječu na legitimne interese ni prava niti ograničavaju očekivanje drugih zračnih prijevoznika, operatora, subjekata ili država.

                     (13)

                     Kako bi države članice imale pravnu osnovu odmah pokrenuti alternativni i ubrzani postupak vrednovanja i označivanja operatora koji sudjeluju u lancu opskrbe Unije iz trećih zemalja, što je nužno da bi se iznova pokrenuo prijevoz tereta u EU, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (14)

                     Mjere predviđene ovom Uredbom u skladu su s mišljenjem odbora uspostavljenog člankom 19. Uredbe (EZ) br. 300/2008,

               DONIJELA JE OVU UREDBU:

            Članak 1.
            Prilog Provedbenoj uredbi (EU) 2015/1998 mijenja se u skladu s Prilogom ovoj Uredbi.

            Članak 2.
            U članku 2. drugoj rečenici Provedbene uredbe (EU) 2019/103 datum „31. prosinca 2020.” zamjenjuje se datumom „31. prosinca 2021.”.

            Članak 3.
            U točki 26. podtočki 11.1.12. Priloga Provedbenoj uredbi (EU) 2019/103 datum „31. prosinca 2020.” zamjenjuje se datumom „31. prosinca 2021.”, a datum „30. lipnja 2023.” datumom „30. lipnja 2024.”.

            Članak 4.
            U članku 2. Provedbene uredbe (EU) 2019/1583 datum „31. prosinca 2020.” zamjenjuje se datumom „31. prosinca 2021.”.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 97, 9.4.2008., str. 72.

            (2)  Provedbena uredba Komisije (EU) 2015/1998 оd 5. studenoga 2015. o utvrđivanju detaljnih mjera za provedbu zajedničkih osnovnih standarda iz područja zaštite zračnog prometa (SL L 299, 14.11.2015., str. 1.).

            (3)  Provedbena uredba Komisije (EU) 2019/103 оd 23. siječnja 2019. o izmjeni Provedbene uredbe (EU) 2015/1998 u pogledu pojašnjenja, usklađivanja i pojednostavnjenja kao i jačanja određenih posebnih mjera zaštite zračnog prometa (SL L 21, 24.1.2019., str. 13.).

            (4)  Provedbena uredba Komisije (EU) 2019/1583 оd 25. rujna 2019. o izmjeni Provedbene uredbe (EU) 2015/1998 o utvrđivanju detaljnih mjera za provedbu zajedničkih osnovnih standarda iz područja zaštite zračnog prometa u pogledu mjera kibersigurnosti (SL L 246, 26.9.2019., str. 15.).

            PRILOG
            Prilog Provedbenoj uredbi (EU) 2015/1998 mijenja se kako slijedi:

                        (1)

                        dodaju se sljedeće točke od 6.8.1.7. do 6.8.1.9.:

                                    „6.8.1.7.

                                    Nadležno tijelo može od 1. travnja do 31. prosinca 2020. odstupiti od postupka utvrđenog u točki 6.8.2. te zračnog prijevoznika privremeno označiti kao ACC3 ako vrednovanje zaštite zračnog prometa EU-a nije bilo moguće provesti iz objektivnih razloga koji su povezani s krizom uzrokovanom pandemijom bolesti COVID-19, a izvan su odgovornosti zračnog prijevoznika. Označivanje je uvjetovano sljedećim:

                                                (a)

                                                zračni prijevoznik ima aktivan status ACC3 na relevantnoj lokaciji u trećoj zemlji ili je imao status ACC3 koji nije istekao prije 1. veljače 2020.;

                                                (b)

                                                zračni prijevoznik podnosi zahtjev za novi status nadležnom tijelu utvrđenom u točki 6.8.1.1. ili nadležnom tijelu odgovornom za oznaku koja istječe, pri čemu je potrebno potvrditi postojanje objektivnih razloga koji su izvan odgovornosti zračnog prijevoznika, a sprječavaju ili odgađaju ispunjenje zahtjeva iz točke 6.8.2.;

                                                (c)

                                                zračni prijevoznik podnosi program zaštite kojim su relevantno i potpuno obuhvaćene sve točke iz Dodatka 6-G ili potvrđuje da je sadašnji program ažuriran;

                                                (d)

                                                zračni prijevoznik dostavlja potpisanu izjavu i u njoj se obvezuje na daljnje potpuno i djelotvorno ispunjavanje zahtjeva zaštite za koje je dobio sadašnji ili istekli status ACC3;

                                                (e)

                                                zračnom prijevozniku dodjeljuje se oznaka ACC3 u skladu s ovom točkom za razdoblje od najviše šest mjeseci od datuma isteka sadašnjeg ili prošlog statusa, ovisno o slučaju;

                                                (f)

                                                zahtjev, program zaštite zračnog prijevoznika i izjava o obvezama podnose se u pisanom ili elektroničkom obliku.

                                    6.8.1.8.

                                    Nadležno tijelo može se prema potrebi s relevantnim zračnim prijevoznikom dogovoriti o odgodi godišnjih vrednovanja zaštite zračnog prometa EU-a iz točke 6.8.2.2. podtočke 2. podpodtočke (d) tako da ih se doda broju zračnih luka koje će se vrednovati sljedeće godine prema planu zračnog prijevoznika.

                                    6.8.1.9.

                                    Nadležno je tijelo tijekom razdoblja privremenog označivanja iz točke 6.8.1.7. dužno u zračnoj luci/zračnim lukama države članice u kojima se bilježe dolasci iz lokacije ACC3-ja obaviti barem tri aktivnosti praćenja sukladnosti zaštitnih kontrola koje provode ACC3 te RA3 i KC3 u njegovom lancu opskrbe. Ako ACC3 izravno ne leti u državu članicu odgovornu za odobravanje oznake, aktivnosti praćenja sukladnosti koordiniraju se s drugom državom članicom u koju ACC3 leti.”;

                        (2)

                        dodaju se sljedeće točke 6.8.4.11. i 6.8.4.12.:

                                    „6.8.4.11.

                                    Nadležno tijelo može od 1. travnja do 31. prosinca 2020. odstupiti od postupka utvrđenog u točki 6.8.5. te subjekta iz treće zemlje privremeno označiti kao RA3 ili KC3 ako vrednovanje zaštite zračnog prometa EU-a nije bilo moguće provesti iz objektivnih razloga koji su povezani s krizom uzrokovanom pandemijom bolesti COVID-19, a izvan su odgovornosti subjekta iz treće zemlje. Označivanje je uvjetovano sljedećim:

                                                (a)

                                                subjekt ima aktivni status RA3 ili KC3 ili je imao status RA3 ili KC3 koji nije istekao prije 1. veljače 2020.;

                                                (b)

                                                subjekt podnosi zahtjev za novi status nadležnom tijelu koje je trenutačno odgovorno za njegovu oznaku koje istječe ili je istekla, pri čemu je potrebno potvrditi postojanje objektivnih razloga koji su izvan odgovornosti subjekta, a sprječavaju ili odgađaju ispunjenje zahtjeva iz točke 6.8.5.;

                                                (c)

                                                subjekt podnosi program zaštite kojim su relevantno i potpuno obuhvaćene obavljene operacije ili potvrđuje da je sadašnji program ažuriran;

                                                (d)

                                                subjekt dostavlja potpisanu izjavu i u njoj se obvezuje na daljnje potpuno i djelotvorno ispunjavanje zahtjeva zaštite za koje je dobio sadašnji ili istekli status RA3 ili KC3;

                                                (e)

                                                subjektu se dodjeljuje oznaka RA3 ili KC3 u skladu s ovom točkom za razdoblje od najviše šest mjeseci od datuma isteka sadašnjeg ili prošlog statusa, ovisno o slučaju;

                                                (f)

                                                zahtjev, subjektov program zaštite i izjava o obvezama podnose se u pisanom ili elektroničkom obliku.

                                    6.8.4.12.

                                    Ako subjekti iz točke 6.8.4.8. čiji je status RA3 ili KC3 istekao u razdoblju od 1. veljače 2020. do 31. ožujka 2020. iz objektivnih razloga iz točke 6.8.4.11. nisu mogli proći postupak vrednovanja zaštite zračnog prometa EU-a utvrđen u točki 6.8.5. pa nadležno tijelo nije moglo dodijeliti oznaku kako je utvrđeno u točki 6.8.4., mogu zatražiti privremenu oznaku koju dodjeljuje Komisija ako je ispunjeno sljedeće:

                                                (a)

                                                subjekt Komisiji podnosi zahtjev za status RA3 ili KC3, pri čemu je potrebno potvrditi postojanje objektivnih razloga koji su izvan njegove odgovornosti, a sprječavaju ili odgađaju ispunjenje zahtjeva iz točke 6.8.5.;

                                                (b)

                                                subjekt dostavlja potpisanu izjavu i u njoj se obvezuje na daljnje potpuno i djelotvorno ispunjavanje zahtjeva zaštite za koje je dobio istekli status RA3 ili KC3 te u njoj potvrđuje da mu je program zaštite ažuriran;

                                                (c)

                                                zahtjev i izjava o obvezama podnose se u pisanom ili elektroničkom obliku;

                                                (d)

                                                subjektu se dodjeljuje oznaka RA3 ili KC3 u skladu s ovom točkom za razdoblje od najviše šest mjeseci od datuma isteka prošlog statusa.”;

                        (3)

                        točka 11.1.2. zamjenjuje se sljedećim:

                                    „11.1.2.

                                    Osobe koje se zapošljavaju radi provedbe ili preuzimanja odgovornosti za provedbu zaštitnog pregleda, kontrole pristupa ili drugih zaštitnih kontrola izvan zaštitno ograničenog područja moraju uspješno proći provjeru podobnosti.
                                    Osobe koje su prošle provjeru prije zapošljavanja moraju proći provjeru podobnosti najkasnije do 30. lipnja 2021.”;

                        (4)

                        točka 12.4.2.2. zamjenjuje se sljedećim:

                                    „12.4.2.2.

                                    Standard 2 prestaje važiti 1. rujna 2021.”;

                        (5)

                        točka 12.4.2.4. zamjenjuje se sljedećim:

                                    „12.4.2.4.

                                    Nadležno tijelo mora obavijestiti Komisiju u slučaju da dopusti da se EDS koji je u skladu sa standardom 2 nastavi koristiti od 1. rujna 2021.”;

                        (6)

                        točka 12.4.2.6. zamjenjuje se sljedećim:

                                    „12.4.2.6.

                                    Svi EDS-ovi moraju najkasnije do 1. rujna 2021. biti u skladu sa standardom 3, osim u slučaju primjene točke 12.4.2.3.”;

                        (7)

                        točka 12.6.3. zamjenjuje se sljedećim:

                                    „12.6.3.

                                    Nadležno tijelo može dopustiti da se oprema za ETD za koju nije potvrđeno da je u skladu s dodatkom 12-L, a koja je instalirana prije 1. srpnja 2014. i koristi uzorkovanje čestica, upotrebljava najkasnije do 1. srpnja 2021.”.


title: Provedbena uredba Komisije (EU) 2020/911 оd 30. lipnja 2020. o značajkama bežičnih pristupnih točaka kratkog dometa u skladu s člankom 57. stavkom 2. Direktive (EU) 2018/1972 Europskog parlamenta i Vijeća o Europskom zakoniku elektroničkih komunikacija (Tekst značajan za EGP)

text:
                  1.7.2020

                  HR

                  Službeni list Europske unije

                  L 208/48

         PROVEDBENA UREDBA KOMISIJE (EU) 2020/911
         оd 30. lipnja 2020.
         o značajkama bežičnih pristupnih točaka kratkog dometa u skladu s člankom 57. stavkom 2. Direktive (EU) 2018/1972 Europskog parlamenta i Vijeća o Europskom zakoniku elektroničkih komunikacija
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2018/1972 Europskog parlamenta i Vijeća od 11. prosinca 2018. o Europskom zakoniku elektroničkih komunikacija (1), a posebno njezin članak 57. stavak 2.,
         budući da:

                     (1)

                     Kako je navedeno u Direktivi (EU) 2018/1972, budući da je vjerojatno da će bežične pristupne točke kratkog dometa i male snage pozitivno utjecati na korištenje radiofrekvencijskim spektrom i na razvoj bežičnih komunikacija u Uniji, trebalo bi olakšati tako da se za njihovo postavljanje ne zahtijevaju dozvole.

                     (2)

                     Bežična pristupna točka kratkog dometa sastoji se od raznih elemenata kao što su jedinica za obradu signala, antenski sustav, kabelske veze i ormarić. U određenim slučajevima antenski sustav ili neki njegovi dijelovi mogu se instalirati neovisno od drugih elemenata bežične pristupne točke kratkog dometa te spojiti s pomoću jednog namjenskog kabela ili više njih. To mogu biti primjerice razdijeljeni antenski ili radijski sustavi koje upotrebljava jedan ili više operatora. Bežična pristupna točka kratkog dometa može biti izrađena tako da služi dvama korisnicima spektra ili više njih.

                     (3)

                     Kako bi se zajamčilo prihvaćanje javnosti i održivo postavljanje, bežične pristupne točke kratkog dometa iz članka 57. stavka 1. drugog podstavka Direktive (EU) 2018/1972 trebale bi biti vizualno neupadljive. Kako bi se to postiglo, te pristupne točke ne bi smjele biti vidljive ili bi na nosivu strukturu trebale biti postavljene na vizualno neupadljiv način. Njihov bi rad trebao omogućavati visoku razinu zaštite javnog zdravlja, kako je utvrđeno u Preporuci Vijeća 1999/519/EZ (2) o ograničavanju izloženosti stanovništva elektromagnetskim poljima (EMF).

                     (4)

                     Direktivom 2014/53/EU Europskog parlamenta i Vijeća (3) o usklađivanju zakonodavstava država članica o stavljanju na raspolaganje radijske opreme na tržištu predviđeno je da se radijska oprema, uključujući bežičnu pristupnu točku kratkog dometa, izrađuje tako da omogućava zaštitu zdravlja i sigurnosti ljudi.

                     (5)

                     Fizičke i tehničke značajke bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972 trebale bi se stoga definirati s obzirom na najveći volumen, ograničenje težine i najveću snagu emisije za povezivost korisnika. Odabirom najvećeg volumena radi ograničenja vizualne upadljivosti bežične pristupne točke kratkog dometa trebala bi se omogućiti fleksibilnost i prilagodljivost dizajna fizičkim i tehničkim značajkama nosive strukture.

                     (6)

                     Studija „Light Deployment Regime for Small-Area Wireless Access Points (SAWAPs)” (4) (Pojednostavnjena rješenja za postavljanje bežičnih pristupnih točaka kratkog dometa), koju je naručila Komisija, pokazala je da bi se ograničenim volumenom od 20 litara morali moći obuhvatiti glavni elementi bežične pristupne točke kratkog dometa uz osiguravanje neupadljivosti. Taj bi se najveći volumen trebao primjenjivati na svako postavljanje bežične pristupne točke kratkog dometa koja služi jednom korisniku spektra te na postavljanje više bežičnih pristupnih točaka kratkog dometa koje su smještene na istu infrastrukturnu lokaciju ili malu površinu, kao što su stup ulične rasvjete, semafor, reklamni pano ili autobusna stanica, što bi zbog fizičkih dimenzija i/ili gustoće na određenom prostoru vjerojatno dovelo do vizualne zakrčenosti.

                     (7)

                     Bežične pristupne točke kratkog dometa trebale bi biti usklađene s europskom usklađenom normom EN 62232:2017 (5)„Određivanje jakosti, gustoće snage i SAR-a RF polja u blizini radiokomunikacijskih baznih postaja za potrebe vrednovanja ljudske izloženosti”, kojom je predviđen način instalacije baznih stanica s obzirom na njihovu snagu emisije radi potrebe procjene izloženosti ljudi elektromagnetskim poljima (EMF) u skladu s ograničenjima utvrđenima u Preporuci 1999/519/EZ.

                     (8)

                     Ta se norma primjenjuje na sve vrste baznih stanica, razvrstane u pet instalacijskih razreda koji odgovaraju različitim ograničenjima ekvivalentne izotropno izračene snage (EIRP), od nekoliko milivata (razred E0), preko 2 vata (razred E2), 10 vata (razred E10) i 100 vata (razred E100), do više od 100 vata (razred E+). Od svih tih razreda, s obzirom na sigurnosnu udaljenost pri instalaciji koju treba primjenjivati u skladu s tom normom, a budući da je Direktivom (EU) 2018/1972 predviđeno da bežične pristupne točke kratkog dometa trebaju sadržavati opremu male snage, ova Uredba trebala bi se primjenjivati samo na instalacijske razrede E0, E2 i E10. U tablici 2. u točki 6.2.4. norme EN 62232:2017 zahtijeva se da najmanji zračeći dio antene iz razreda E10 bude smješten na visini od najmanje 2,2 metra iznad javnog pješačkog puta kako bi se osigurala udaljenost od najmanje 20 cm između glavne latice antene i tijela čovjeka visokog 2 m (6).

                     (9)

                     Instalacija bežičnih pristupnih točaka kratkog dometa iz razreda E10, koje će vjerojatno iskoristiti najveće ograničenje volumena od 20 litara, u zatvorenim bi prostorima iz estetskih razloga trebala biti ograničena na velike zatvorene prostore s visinom stropa od najmanje 4 metra, kao što su muzeji, stadioni, konferencijski centri, zračne luke, stanice podzemne željeznice, željezničke stanice ili trgovački centri.

                     (10)

                     Težina i oblik bežične pristupne točke kratkog dometa ne bi smjeli zahtijevati strukturno ojačanje potporne strukture.

                     (11)

                     Ako se u budućnosti relevantne norme izmijene te se počnu primjenjivati na pristupne točke kratkog dometa koje upotrebljavaju aktivne antenske sustave, takve pristupne točke ne bi trebale biti obuhvaćene pravilima koja omogućuju izuzeće od obveze posjedovanja dozvole.

                     (12)

                     Kako bi se nadležnim tijelima omogućili nadzor i praćenje, posebno ako je na istoj lokaciji smješteno više antenskih sustava, svaki operator koji je postavio bežične pristupne točke kratkog dometa u skladu sa značajkama utvrđenima u ovoj Uredbi trebao bi pravodobno obavijestiti nadležno tijelo o instalaciji i lokaciji tih pristupnih točaka.

                     (13)

                     Ovom Uredbom ne dovode se u pitanje ovlasti država članica da utvrde agregirane razine EMF-a do kojih dolazi u kolokacijama ili agregacijama na lokalnom području bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972 te da osiguraju njihovu usklađenost s primjenjivim ograničenjima agregirane izloženosti u skladu s pravom Unije na način koji ne uključuje izdavanje pojedinačnih dozvola.

                     (14)

                     Provedbu ove Uredbe trebalo bi redovito pratiti kako bi se, ako to bude potrebno, omogućilo njezino preispitivanje, uzimajući u obzir nacionalnu praksu i razvoj normi, posebno u pogledu uvrštavanja aktivnih antenskih sustava.

                     (15)

                     Ovom Uredbom ne dovode se u pitanje nacionalne mjere koje se odnose na sigurnost, pružanje komunalnih usluga i poštovanje privatnog vlasništva, uključujući pravo vlasnika na određivanje upotrebe njihove imovine.

                     (16)

                     Ovom Uredbom ne dovodi se u pitanje primjena manje ograničavajućih nacionalnih pravila za postavljanje bežičnih pristupnih točaka kratkog dometa radi omogućavanja odgovarajuće gustoće i vizualne neupadljivosti bežičnih pristupnih točaka kratkog dometa.

                     (17)

                     Mjere predviđene u ovoj Uredbi u skladu su s mišljenjem Odbora za komunikacije,

               DONIJELA JE OVU UREDBU:

            Članak 1.
            Ovom Uredbom utvrđuju se fizičke i tehničke značajke bežičnih pristupnih točaka kratkog dometa iz članka 57. stavka 1. drugog podstavka Direktive (EU) 2018/1972.
            Ova Uredba ne primjenjuje se na bežične pristupne točke kratkog dometa s aktivnim antenskim sustavom.

            Članak 2.
            Za potrebe ove Uredbe, primjenjuju se sljedeće definicije:

                        1.

                        „ekvivalentna izotropno izračena snaga (EIRP)” znači umnožak snage privedene anteni i dobitka antene u danom smjeru, u odnosu na izotropnu antenu;

                        2.

                        „antenski sustav” znači hardverski dio bežične pristupne točke kratkog dometa koji zrači radiofrekvencijsku energiju radi pružanja bežične povezivosti krajnjim korisnicima;

                        3.

                        „aktivni antenski sustav (AAS)” znači antenski sustav bežične pristupne točke kratkog dometa s kontinuiranim prilagođavanjem amplitude i/ili faze između elemenata antene kojim se postiže dijagram zračenja koji se mijenja ovisno o kratkotrajnim promjenama u radiookolini. To ne obuhvaća dugoročnu promjenu oblika snopa kao što je fiksni električni nagib nadolje. Ako je bežična pristupna točka kratkog dometa opremljena AAS-om, AAS je integrirani dio te pristupne točke;

                        4.

                        „zatvoreni prostor” znači svaki prostor, uključujući prijevozna sredstva, koji ima strop ili krov ili fiksnu ili pomičnu strukturu ili uređaj koji može zakriti sav taj prostor te koji je, osim vrata, prozora i prolaza, u potpunosti zatvoren zidovima ili stijenama, trajno ili privremeno, bez obzira na vrstu materijala od kojeg su izrađeni krov, zidovi ili stijene te bez obzira na to je li struktura trajna ili privremena;

                        5.

                        „otvoreni prostor” znači svaki prostor koji nije zatvoreni prostor.

            Članak 3.

               1.   Bežične pristupne točke kratkog dometa iz članka 57. stavka 1. drugog podstavka Direktive (EU) 2018/1972 moraju biti potpuno i sigurno ugrađene u nosivu strukturu, dakle ne smiju biti vidljive javnosti, ili moraju ispunjavati uvjete iz točke A Priloga ovoj Uredbi te uvjete europske norme iz točke B Priloga ovoj Uredbi.

               2.   Stavkom 1. ne dovode se u pitanje ovlasti država članica da odrede agregirane razine EMF-a do kojih dolazi u kolokacijama ili agregacijama na lokalnom području bežičnih pristupnih točaka kratkog dometa te da osiguraju usklađenost s primjenjivim ograničenjima agregirane izloženosti EMF-ima u skladu s pravom Unije na drugi način osim izdavanjem pojedinačnih dozvola.

               3.   Operatori koji su postavili bežične pristupne točke kratkog dometa usklađene sa značajkama utvrđenima u stavku 1. obavještavaju nadležna tijela o instalaciji i lokaciji tih pristupnih točaka.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 21. prosinca 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 321, 17.12.2018., str. 36.

            (2)  Preporuka Vijeća 1999/519/EZ od 12. srpnja 1999. o ograničavanju izloženosti stanovništva elektromagnetskim poljima (od 0 do 300 GHz) (SL L 199., 30.7.1999., str. 59.).

            (3)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706

            (5)  Primjenjivo na frekvencijski raspon 110 MHz–100 GHz.

            (6)  Prilog C.4 normi EN 62232:2017

            PRILOG
            A.   Uvjeti iz članka 3. stavka 1.

                        1.

                        Ukupni volumen vidljivog dijela bežične pristupne točke kratkog dometa kojom se služi jedan ili više korisnika spektra ne smije premašivati 20 litara.

                        2.

                        Ukupni volumen vidljivih dijelova više zasebnih bežičnih pristupnih točaka kratkog dometa koje su smještene na istu infrastrukturnu lokaciju male površine, kao što su stup ulične rasvjete, semafor, reklamni pano ili autobusna stanica, ne smije premašivati 20 litara.

                        3.

                        U slučaju da se antenski sustav i drugi dijelovi bežične pristupne točke kratkog dometa, kao što su radiofrekvencijska jedinica, digitalni procesor, jedinica za pohranu, rashladni sustav, uređaj za napajanje, kabelski priključci, posrednički elementi ili elementi za uzemljenje i fiksiranje, instaliraju zasebno, nijedan njihov dio koji premašuje 20 litara ne smije biti vidljiv.

                        4.

                        Bežične pristupne točke kratkog dometa moraju biti u skladu s vizualnim značajkama koje omogućuju vizualnu usklađenost s nosivom strukturom, moraju biti veličine razmjerne ukupnoj veličini nosive strukture, skladnog oblika, neutralnih boja i skrivenih kabela te ne smiju, zajedno s drugim bežičnim pristupnim točkama kratkog dometa koje su već instalirane na lokacijama u blizini, dovesti do vizualne zakrčenosti.

                        5.

                        Težina i oblik bežične pristupne točke kratkog dometa ne smiju zahtijevati strukturno ojačanje nosive strukture.

                  B.   Zahtjevi europske norme iz članka 3. stavka 1.

                        1.

                        Postavljanje je u skladu s instalacijskim razredima E0, E2 i E10 iz tablice 2. u točki 6.2.4. europske norme EN 62232:2017 „Određivanje jakosti, gustoće snage i SAR-a RF polja u blizini radiokomunikacijskih baznih postaja za potrebe vrednovanja ljudske izloženosti”.

                        2.

                        Bežična pristupna točka kratkog dometa instalacijskog razreda E10 postavlja se isključivo na otvorenom prostoru ili u zatvorenom prostoru s visinom stropa od najmanje 4 m.

                        3.

                        Ako je na istoj lokaciji smješteno više antenskih sustava (ili dijelova antenskih sustava) jedne ili više bežičnih pristupnih točaka kratkog dometa, kriteriji za EIRP iz točke 1. primjenjuju se na zbroj EIRP-a svih antenskih sustava (ili dijelova antenskih sustava) smještenih na toj lokaciji.


title: Provedbena uredba Komisije (EU) 2020/1031 оd 15. srpnja 2020. o odobrenju benzojeve kiseline kao dodatka hrani za svinje za tov (nositelj odobrenja DSM Nutritional Products Ltd, kojeg zastupa DSM Nutritional Products Sp. Z o.o) (Tekst značajan za EGP)

text:
                  16.7.2020

                  HR

                  Službeni list Europske unije

                  L 227/21

         PROVEDBENA UREDBA KOMISIJE (EU) 2020/1031
         оd 15. srpnja 2020.
         o odobrenju benzojeve kiseline kao dodatka hrani za svinje za tov (nositelj odobrenja DSM Nutritional Products Ltd, kojeg zastupa DSM Nutritional Products Sp. Z o.o)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje benzojeve kiseline. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjev se odnosi na odobrenje benzojeve kiseline kao dodatka hrani za svinje za tov te njezino razvrstavanje u kategoriju dodataka „zootehnički dodaci”.

                     (4)

                     Europska agencija za sigurnost hrane („Agencija”) u svojem je mišljenju od 15. svibnja 2019. (2) zaključila da benzojeva kiselina u predloženim uvjetima uporabe nema štetan učinak na zdravlje životinja, sigurnost potrošača ili na okoliš. Osim toga, zaključila je da taj dodatak nadražuje kožu te da ozbiljno nadražuje oči. Stoga bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da benzojeva kiselina može biti učinkovita za poboljšanje zootehničkih obilježja kod svinja za tov. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena benzojeve kiseline pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2019.;17(6):5727.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: ostali zootehnički dodaci (poboljšanje zootehničkih parametara)

                        4d210

                        DSM Nutritional products Ltd., kojeg zastupa DSM Nutritional Products Sp. Z o.o

                        Benzojeva kiselina

                           Sastav dodatka

                        Benzojeva kiselina (≥ 99,9 %)
                        -------------

                           Karakteristike aktivne tvari

                        Benzenkarboksilna kiselina, fenilkarboksilna kiselina,
                        C7H6O2

                        CAS broj 65-85-0
                        Najveća dopuštena razina nečistoća:
                        Ftalna kiselina: ≤ 100 mg/kg
                        Bifenil: ≤ 100 mg/kg
                        -------------

                           Analitička metoda
                            (1)

                        Za kvantifikaciju benzojeve
                        kiseline u dodatku hrani za životinje:

                                    —

                                    titracija natrijevim hidroksidom (monografija Europske

                              farmakopeje 0066).
                        Za kvantifikaciju benzojeve kiseline u premiksima i hrani za životinje: — tekućinska kromatografija s reverznom fazom i UV detekcijom (RP-HPLC/UV) – metoda koja se temelji na normi ISO9231:2008.

                        Svinje za tov

                        –

                        3 000

                        10 000

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Dodatak se ne smije upotrebljavati s drugim izvorima benzojeve kiseline ili benzoatâ.

                                    3.

                                    U uputama za uporabu potrebno je navesti sljedeće: „Dopunske krmne smjese koje sadržavaju benzojevu kiselinu ne smiju se svinjama za tov davati same. Dopunske krmne smjese koje sadržavaju benzojevu kiselinu moraju se dobro pomiješati s drugim krmivima koja čine dnevni obrok.”

                                    4.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za kožu i oči.

                        5. kolovoza 2030.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2020/1032 оd 15. srpnja 2020. o odobrenju pripravka od Bacillus subtilis DSM 28343 kao dodatka hrani za telad za uzgoj i svinje za tov (nositelj odobrenja Lactosan GmbH & Co. KG) (Tekst značajan za EGP)

text:
                  16.7.2020

                  HR

                  Službeni list Europske unije

                  L 227/24

         PROVEDBENA UREDBA KOMISIJE (EU) 2020/1032
         оd 15. srpnja 2020.
         o odobrenju pripravka od Bacillus subtilis DSM 28343 kao dodatka hrani za telad za uzgoj i svinje za tov (nositelj odobrenja Lactosan GmbH & Co. KG)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesena su dva zahtjeva za odobrenje pripravka od Bacillus subtilis DSM 28343. Uz zahtjeve su priloženi podaci i dokumenti propisani člankom 7. stavkom 3. te uredbe.

                     (3)

                     Zahtjevi se odnose na odobrenje pripravka od Bacillus subtilis DSM 28343 kao dodatka hrani za telad za uzgoj i svinje za tov te njegovo razvrstavanje u kategoriju dodataka „zootehnički dodaci”.

                     (4)

                     Europska agencija za sigurnost hrane („Agencija”) u svojim je mišljenjima od 6. ožujka 2018. (2), 4. srpnja 2019. (3) i 15. svibnja 2019. (4) zaključila da pripravak od Bacillus subtilis DSM 28343 u predloženim uvjetima uporabe nema štetan učinak na zdravlje životinja, sigurnost potrošača ili na okoliš. Zaključila je i da bi trebalo smatrati da taj dodatak može uzrokovati preosjetljivost dišnih organa te da se ne može donijeti zaključak o tome može li uzrokovati preosjetljivost kože. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da taj dodatak ima znatan učinak na rast teladi za uzgoj te da može pojačati porast tjelesne mase kod svinja za tov. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka od Bacillus subtilis DSM 28343 pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2018.;16(3):5220.

            (3)  EFSA Journal 2019.;17(7):5793.

            (4)  EFSA Journal 2019.;17(5):5725.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Sastav dodatka

                        Pripravak od Bacillus subtilis (DSM 28343) koji sadržava najmanje 1x1010 CFU/g dodatka
                        Kruti oblik
                        ————————————

                           Karakteristike aktivne tvari

                        Žive spore Bacillus subtilis DSM 28343
                        ————————————

                           Analitička metoda
                            (1)

                        Za identifikaciju Bacillus subtilis DSM 28343 u dodatku hrani za životinje, premiksima i hrani za životinje: gel-elektroforeza u pulsirajućem polju (PFGE)
                        Za određivanje brojnosti Bacillus subtilis DSM 28343 u dodatku hrani za životinje, premiksima i hrani za životinje: metoda razmazivanja uporabom tripton soja agara – EN 15784

                        Telad za uzgoj
                        Svinje za tov

                        –
                        –

                        1 × 109

                        2 × 108

                        –

                                    1.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Uporaba kod teladi za uzgoj ograničena je na mliječne nadomjeske.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu.

                        5. kolovoza 2030.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2020/1027 оd 14. srpnja 2020. o izmjeni provedbenih uredaba (EU) br. 771/2014, (EU) br. 1242/2014 i (EU) br. 1243/2014 u pogledu provedbe i praćenja posebnih mjera za ublažavanje posljedica pandemije bolesti COVID-19 u sektoru ribarstva i akvakulture

text:
                  16.7.2020

                  HR

                  Službeni list Europske unije

                  L 227/1

         PROVEDBENA UREDBA KOMISIJE (EU) 2020/1027
         оd 14. srpnja 2020.
         o izmjeni provedbenih uredaba (EU) br. 771/2014, (EU) br. 1242/2014 i (EU) br. 1243/2014 u pogledu provedbe i praćenja posebnih mjera za ublažavanje posljedica pandemije bolesti COVID-19 u sektoru ribarstva i akvakulture
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo (1), a posebno njezin članak 18. stavak. 3., članak 72. stavak 3., članak 97. stavak 2. i članak 107. stavak 3.,
         budući da:

                     (1)

                     Uredbom (EU) 2020/560 Europskog parlamenta i Vijeća (2) izmijenjena je Uredba (EU) br. 508/2014 radi uvođenja posebnih mjera za ublažavanje posljedica pandemije bolesti COVID-19 u sektoru ribarstva i akvakulture.

                     (2)

                     Kako bi se omogućila provedba Uredbe (EU) 2020/560, potrebno je prilagoditi model operativnih programa u okviru Europskog fonda za pomorstvo i ribarstvo („EFPR”) i strukturu planova kompenzacije za subjekte u najudaljenijim regijama, kako su utvrđeni u Provedbenoj uredbi Komisije (EU) br. 771/2014 (3), s obzirom na zahtjeve novih mjera.

                     (3)

                     Provedba Uredbe (EU) 2020/560 zahtijeva i prilagodbe tehničkih specifikacija i pravila za prezentaciju kumulativnih podataka o operacijama te informacija koje trebaju slati države članice, kako su utvrđene u provedbenim uredbama Komisije (EU) br. 1242/2014 (4) i (EU) br. 1243/2014 (5). Tim bi se prilagodbama trebalo omogućiti pouzdano praćenje operacija povezanih s ublažavanjem posljedica pandemije bolesti COVID-19 i izvješćivanje o tim operacijama. Na temelju članka 97. stavka 1. točke (a) Uredbe (EU) br. 508/2014 godišnji rok za dostavu kumulativnih podataka o operacijama je 31. ožujka. To znači da bi, radi dosljednog i usklađenog izvješćivanja, države članice od 2021. te informacije trebale podnositi u izmijenjenom formatu.

                     (4)

                     Provedbene uredbe Komisije (EU) br. 771/2014, (EU) br. 1242/2014 i (EU) br. 1243/2014 trebalo bi stoga na odgovarajući način izmijeniti.

                     (5)

                     Kako bi se omogućila brza primjena mjera predviđenih ovom Uredbom zbog hitnosti pružanja odgovarajuće potpore, ova bi Uredba trebala stupiti na snagu sljedećeg dana od dana objave.

                     (6)

                     Mjere predviđene ovom Uredbom u skladu su s mišljenjem Odbora za Europski fond za pomorstvo i ribarstvo,

               DONIJELA JE OVU UREDBU:

            Članak 1.
            Izmjene Provedbene uredbe (EU) br. 771/2014
            Provedbena uredba (EU) br. 771/2014 mijenja se kako slijedi:

                        (1)

                        U Prilogu I. odjeljak 4.5. zamjenjuje se tekstom utvrđenim u Prilogu I. ovoj Uredbi.

                        (2)

                        U Prilogu I. odjeljak 8.2. zamjenjuje se tekstom utvrđenim u Prilogu I. ovoj Uredbi.

                        (3)

                        Prilog II. mijenja se u skladu s Prilogom I. ovoj Uredbi.

            Članak 2.
            Izmjene Provedbene uredbe (EU) br. 1242/2014
            Provedbena uredba (EU) br. 1242/2014 mijenja se kako slijedi:

                        (1)

                        Prilog I. mijenja se u skladu s Prilogom II. ovoj Uredbi.

                        (2)

                        U Prilogu V. redak I.9. u tablici 1. zamjenjuje se tekstom utvrđenim u Prilogu II. ovoj Uredbi.

            Članak 3.
            Izmjene Provedbene uredbe (EU) br. 1243/2014
            Provedbena uredba (EU) br. 1243/2014 mijenja se kako slijedi:

                        (1)

                        Prilog I. mijenja se u skladu s Prilogom III. ovoj Uredbi.

                        (2)

                        U Prilogu II. redak I.9. zamjenjuje se tekstom utvrđenim u Prilogu III. ovoj Uredbi.

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. srpnja 2020.

                  Za Komisiju

                  Predsjednica

               Ursula VON DER LEYEN

            (1)  Uredba (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006, (EZ) br. 791/2007 i Uredbe (EU) br. 1255/2011 Europskog parlamenta i Vijeća (SL L 149, 20.5.2014., str. 1.).

            (2)  Uredba (EU) 2020/560 Europskog parlamenta i Vijeća od 23. travnja 2020. o izmjeni uredbi (EU) br. 508/2014 i (EU) br. 1379/2013 u pogledu posebnih mjera za ublažavanje učinaka izbijanja bolesti COVID-19 u sektoru ribarstva i akvakulture (SL L 130, 24.4.2020., str. 11.).

            (3)  Provedbena uredba Komisije (EU) br. 771/2014 оd 14. srpnja 2014. o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu modela operativnih programa, strukture planova kompenzacije dodatnih troškova koji nastaju gospodarskim subjektima koji se bave ribolovom, uzgojem, preradom i stavljanjem na tržište određenih proizvoda ribarstva i akvakulture iz najudaljenijih regija, modela za dostavu financijskih podataka, sadržaja izvješća o ex ante evaluaciji te minimalnih zahtjeva za plan evaluacije koji se dostavlja u okviru Europskog fonda za pomorstvo i ribarstvo (SL L 209, 16.7.2014., str. 20.).

            (4)  Provedbena uredba Komisije (EU) br. 1242/2014 оd 20. studenoga 2014. o utvrđivanju pravila o prezentaciji relevantnih kumulativnih podataka o operacijama u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo (SL L 334, 21.11.2014., str. 11.).

            (5)  Provedbena uredba Komisije (EU) br. 1243/2014 od 20. studenoga 2014. o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo o informacijama koje trebaju slati države članice te potrebama za podacima i sinergijama među potencijalnim izvorima podataka (SL L 334, 21.11.2014., str. 39.).

            PRILOG I.

               1.
               Prilog I. Provedbenoj uredbi Komisije (EU) br. 771/2014 mijenja se kako slijedi:

                           (1)

                           Odjeljak 4.5. zamjenjuje se sljedećim:

                                       „4.5.

                                          Opis metode izračuna kompenzacije u skladu s mjerodavnim kriterijima utvrđenima za svaku od aktivnosti provedenih u skladu s člankom 40. stavkom 1., člancima 53., 54., 55., 67. i člankom 69. stavkom 3. Uredbe (EU) br. 508/2014

                                                      <4.5 type="S" maxlength="4500" input="M">”

                           (2)

                           Odjeljak 8.2. zamjenjuje se sljedećim:

                                       „8.2.

                                          Doprinos iz EFPR-a i stopa financiranja za prioritete Unije, tehničku pomoć i drugu potporu (u eurima)

                                                   Ukupna potpora

                                                   Glavna dodijeljena sredstva (ukupno financiranje umanjeno za pričuvu za ostvarenje postignuća)

                                                   Pričuva za ostvarenje postignuća

                                                   Iznos pričuve za ostvarenje postignuća kao udio u ukupnoj potpori Unije

                                                   Prioriteti Unije

                                                   Mjera/mjere u okviru prioriteta Unije

                                                   Doprinos iz EFPR-a
                                                   (uključena pričuva za ostvarenje postignuća)

                                                   Nacionalni doprinos
                                                   (uključena pričuva za ostvarenje postignuća)

                                                   Stopa sufinanciranja iz EFPR-a

                                                   Potpora iz EFPR-a

                                                   Nacionalni doprinos

                                                   Pričuva EFPR-a za ostvarenje postignuća

                                                   Nacionalni doprinos  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               Poticanje ekološki održivog, resursno učinkovitog, inovativnog, konkurentnog i na znanju utemeljenog ribarstva

                                                   Članak 33. stavak 1. točke (a), (b) i (c), članak 34. i članak 41. stavak 2.

                                                      <8.2 type="N"input="M">

                                                      <8.2 type="N"input="M">

                                                   50 %

                                                      <8.2 type="N"input="M">

                                                   Članak 33. stavak 1. točka (d) i članak 44. stavak 4.a

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                   0

                                                   0

                                                   Sredstva dodijeljena za ostatak prioriteta Unije br. 1.

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                      <8.2 type="N"input="M">

                                                               2.

                                                               Poticanje ekološki održive, resursno učinkovite, inovativne, konkurentne i na znanju utemeljene akvakulture

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                      <8.2 type="N"input="M">

                                                               3.

                                                               Poticanje provedbe ZRP-a

                                                   Poboljšanje i pružanje znanstvenih spoznaja te prikupljanje i upravljanje podacima (članak 13. stavak 3. Uredbe o EFPR-u)

                                                      <8.2 type="N"input="M">

                                                      <8.2 type="N"input="M">

                                                   80 %

                                                      <8.2 type="N"input="M">

                                                   Poticanje nadzora, kontrole i izvršenja propisa, jačanje institucijskih kapaciteta, povećanje učinkovitosti javne uprave bez povećanja administrativnog opterećenja (članak 76. stavak 2. točke od (a) do (d) te od (f) do (l)) (članak 13. stavak 2. Uredbe o EFPR-u)

                                                      <8.2 type="N"input="M">

                                                      <8.2 type="N"input="M">

                                                   90 %

                                                      <8.2 type="N"input="M">

                                                   Poticanje nadzora, kontrole i izvršenja propisa, jačanje institucijskih kapaciteta, povećanje učinkovitosti javne uprave bez povećanja administrativnog opterećenja (članak 76. stavak 2. točka (e)) (članak 13. stavak 2. Uredbe o EFPR-u)

                                                      <8.2 type="N"input="M">

                                                      <8.2 type="N"input="M">

                                                   70 %

                                                      <8.2 type="N"input="M">

                                                               4.

                                                               Povećanje zaposlenosti i teritorijalne kohezije

                                                      <8.2 type="N"input="M">

                                                      <8.2 type="N"input="M">

                                                   Najviše 85 %,
                                                   najmanje 20 %

                                                      <8.2 type="N"input="M">

                                                               5.

                                                               Poticanje stavljanja na tržište i prerade

                                                   Potpora za skladištenje (članak 67.)

                                                      <8.2 type="N"input="M">

                                                      <8.2 type="N"input="M">

                                                   100 %

                                                   0

                                                   0

                                                   0

                                                   Kompenzacija za najudaljenije regije (članak 70.) (članak 13. stavak 4. Uredbe o EFPR-u)

                                                      <8.2 type="N"input="M">

                                                      <8.2 type="N"input="M">

                                                   100 %

                                                      <8.2 type="N"input="M">

                                                   Sredstva dodijeljena za ostatak prioriteta Unije br. 5.

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                      <8.2 type="N"input="M">

                                                               6.

                                                               Poticanje provedbe integrirane pomorske politike

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                      <8.2 type="N"input="M">

                                                   Tehnička pomoć

                                                      <8.2 type="N"input="M">

                                                      <8.2 type="N"input="M">

                                                   Najviše 75 %,
                                                   najmanje 20 %

                                                   0

                                                   0

                                                   0

                                                   Ukupno (automatski izračun):

                                                      <8.2 type="N"input="G">

                                                      <8.2 type="N"input="G">

                                                   NA

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                   NA

               2.
               U Prilogu II. Provedbenoj uredbi (EU) br. 771/2014 umeće se sljedeći odjeljak 5.a:

                           „5.a

                              Opis metode izračuna i provedbe mjera radi kompenziranja ekonomskih gubitaka koji su posljedica pandemije bolesti COVID-19 iz drugog podstavka članka 70. stavka 1. Uredbe (EU) br. 508/2014

                                          <4.5 type="S" maxlength="3500" input="M">”

               (1)  Nacionalni doprinos dijeli se razmjerno između glavnih dodijeljenih sredstava i pričuve za ostvarenje postignuća.”

            PRILOG II.

               1.
               U Prilogu I. Provedbenoj uredbi Komisije (EU) br. 1242/2014 u prvom stupcu „Polje” umeće se sljedeći unos 25:

                           „25

                           Ublažavanje posljedica pandemije bolesti COVID-19”

               2.
               U Prilogu V. Provedbenoj uredbi (EU) br. 1242/2014 u tablici 1. redak I.9. zamjenjuje se sljedećim:

                           „I.9

                           Članak 33. i članak 44. stavak 4.a
                           Privremeni prestanak ribolovnih aktivnosti

                                       —

                                       broj predmetnih ribara

                           1

                           Brojčano

                           Da – ako se operacija odnosi na more”

                                       —

                                       broj obuhvaćenih dana

                           2

                           Brojčano

            PRILOG III.

               1.

                  U Prilogu I. Provedbenoj uredbi (EU) br. 1243/2014 umeće se sljedeći dio F:

               „DIO F

                  Ublažavanje posljedica pandemije bolesti COVID-19

                           Polje

                           Sadržaj polja

                           Napomena

                           Potrebe za podacima i sinergijama

                           25

                           Ublažavanje posljedica pandemije bolesti COVID-19

                           Ublažavanje posljedica pandemije bolesti COVID-19
                           Oznaka 0 = nije povezano s bolešću COVID-19
                           Oznaka 1 = povezano s bolešću COVID-19

                           Odnosi se na EFPR”

                        2.

                        U Prilogu II. Provedbenoj uredbi (EU) br. 1243/2014 redak I.9. zamjenjuje se sljedećim:

                                    „I.9

                                    Članak 33. i članak 44. stavak 4.a
                                    Privremeni prestanak ribolovnih aktivnosti

                                                —

                                                broj predmetnih ribara

                                                —

                                                broj obuhvaćenih dana”


title: Provedbena uredba Komisije (EU) 2020/1030 оd 15. srpnja 2020. o utvrđivanju tehničkih specifikacija zahtjeva u pogledu podataka za temu „primjena IKT-a i e-trgovina” za referentnu godinu 2021. u skladu s Uredbom (EU) 2019/2152 Europskog parlamenta i Vijeća (Tekst značajan za EGP)

text:
                  16.7.2020

                  HR

                  Službeni list Europske unije

                  L 227/12

         PROVEDBENA UREDBA KOMISIJE (EU) 2020/1030
         оd 15. srpnja 2020.
         o utvrđivanju tehničkih specifikacija zahtjeva u pogledu podataka za temu „primjena IKT-a i e-trgovina” za referentnu godinu 2021. u skladu s Uredbom (EU) 2019/2152 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/2152 Europskog parlamenta i Vijeća od 27. studenoga 2019. o europskim poslovnim statistikama i stavljanju izvan snage deset pravnih akata u području poslovnih statistika (1), a osobito njezin članak 7. stavak 1. i članak 17. stavak 6,
         budući da:

                     (1)

                     Da bi se osigurala pravilna provedba teme „primjena IKT-a i e-trgovina” navedena u Prilogu I. Uredbi (EU) 2019/2152, Komisija bi trebala propisati varijable, mjernu jedinicu, statističku populaciju, klasifikacije i raščlambe te rok za dostavu podataka kako bi se pripremili usporedivi i među državama članicama usklađeni podaci o primjeni IKT-a i e-trgovini.

                     (2)

                     Države članice trebale bi dostavljati izvješća o metapodacima i kvaliteti za nacionalne statističke poslovne registre i sve poslovne statistike. Stoga je potrebno odrediti modalitete, sadržaj i rokove dostave tih izvješća.

                     (3)

                     Mjere predviđene ovom Uredbom u skladu su s mišljenjem Odbora za europski statistički sustav,

               DONIJELA JE OVU UREDBU:

            Članak 1.
            Za temu „primjena IKT-a i e-trgovina” iz Priloga I. Uredbi (EU) 2019/2152 države članice dostavljaju podatke po tehničkim specifikacijama za zahtjeve u pogledu podataka za referentnu godinu 2021. u skladu s Prilogom ovoj Uredbi.

            Članak 2.
            Godišnje izvješće o metapodacima za temu „primjena IKT-a i e-trgovina”, iz Priloga I. Uredbi (EU) 2019/2152, dostavlja se Komisiji (Eurostatu) do 31. svibnja 2021.
            Godišnje izvješće o kvaliteti za temu „primjena IKT-a i e-trgovina”, iz Priloga I. Uredbi (EU) 2019/2152, dostavlja se Komisiji (Eurostatu) do 5. studenoga 2021.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 327, 17.12.2019., str. 1.

            PRILOG
            Tehničke specifikacije zahtjeva u pogledu podataka za temu „primjena IKT-a i e-trgovina”

                        Obvezno/izborno

                        Područje primjene (filtar)

                        Varijabla

                        Obvezne varijable

                                    i.

                                    za sva poduzeća:

                                    (1)

                                    glavna gospodarska djelatnost poduzeća u prethodnoj kalendarskoj godini

                                    (2)

                                    prosječan broj zaposlenih i samozaposlenih osoba u prethodnoj kalendarskoj godini

                                    (3)

                                    ukupna vrijednost prometa (bez PDV-a) u prethodnoj kalendarskoj godini

                                    (4)

                                    broj zaposlenih i samozaposlenih ili postotak ukupnog broja zaposlenih i samozaposlenih osoba koje imaju pristup internetu u poslovne svrhe

                                    ii.

                                    za poduzeća sa zaposlenim i samozaposlenim osobama koje imaju pristup internetu u poslovne svrhe:

                                    (5)

                                    internetska veza: upotreba bilo koje vrste fiksnog priključka

                                    (6)

                                    korištenje sljedećih društvenih medija: društvene mreže

                                    (7)

                                    korištenje sljedećih društvenih medija: blog ili mikroblog poduzeća

                                    (8)

                                    korištenje sljedećih društvenih medija: internetske stranice ili aplikacije za razmjenu multimedijskih sadržaja

                                    (9)

                                    korištenje sljedećih društvenih medija: alati za razmjenu znanja koji se temelje na sustavu wiki

                                    (10)

                                    internetska prodaja robe ili usluga putem internetskih stranica ili aplikacija poduzeća (uključujući ekstranete) u prethodnoj kalendarskoj godini

                                    (11)

                                    internetska prodaja robe ili usluga putem internetskih stranica ili aplikacija za tržište e-trgovine kojima se koristi više poduzeća za trgovanje robom ili uslugama, u prethodnoj kalendarskoj godini

                                    (12)

                                    Prodaja robe i usluga putem sustava EDI (primanje narudžbi putem elektroničke razmjene podataka) u prethodnoj kalendarskoj godini

                                    (13)

                                    korištenje softvera za planiranje resursa poduzeća (ERP)

                                    (14)

                                    korištenje softvera za upravljanje odnosima s klijentima (CRM) za upravljanje prikupljanjem, pohranom i stavljanjem na raspolaganje informacija o klijentima za razne poslovne funkcije

                                    (15)

                                    korištenje softvera za upravljanje odnosima s klijentima (CRM) za upravljanje analizom informacija o klijentima za potrebe marketinga (kao što su određivanje cijena, poticanje prodaje, odabir distribucijskih kanala)

                                    (16)

                                    kupnja usluga računalstva u oblaku koje se upotrebljavaju putem interneta

                                    (17)

                                    upotreba međusobno povezanih uređaja ili sustava koje se može pratiti ili kojima se može daljinski upravljati putem interneta (internet stvari)

                                    (18)

                                    upotreba tehnologije umjetne inteligencije koja provodi analizu pisanog jezika (rudarenje teksta)

                                    (19)

                                    upotreba tehnologije umjetne inteligencije kojom se govorni jezik pretvara u strojno čitljiv format (prepoznavanje govora)

                                    (20)

                                    upotreba tehnologije umjetne inteligencije koja stvara jezik u pisanom ili govornom obliku (generiranje prirodnog jezika)

                                    (21)

                                    upotreba tehnologije umjetne inteligencije kojom se na temelju slika identificiraju predmeti ili osobe (prepoznavanje slike, obrada slike)

                                    (22)

                                    upotreba strojnog učenja (kao što je duboko učenje) za analizu podataka

                                    (23)

                                    upotreba tehnologije umjetne inteligencije kojom se automatiziraju različiti tijekovi rada ili pomaže u odlučivanju (automatizacija softverskih postupaka umjetne inteligencije koji se temelje na umjetnoj inteligenciji)

                                    (24)

                                    upotreba tehnologije umjetne inteligencije kojom se omogućuje fizičko kretanje strojeva putem autonomnih odluka donesenih na temelju promatranja okoline (autonomni roboti, vozila bez vozača, autonomne bespilotne letjelice)

                                    iii.

                                    za poduzeća koja upotrebljavaju bilo koju vrstu fiksnog priključka na internet:

                                    (25)

                                    ugovorom zajamčena najveća brzina preuzimanja pri najbržoj fiksnoj internetskoj vezi u rasponima: [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv.

                                    za poduzeća koja su imala internetsku prodaju u prethodnoj kalendarskoj godini:

                                    (26)

                                    vrijednost internetske prodaje robe ili usluga ili postotak ukupnog prometa ostvarenog internetskom prodajom robe i usluga u prethodnoj kalendarskoj godini

                                    (27)

                                    postotak vrijednosti internetske prodaje ostvarene prodajom privatnim potrošačima (poduzeće potrošačima: „B2C”) u prethodnoj kalendarskoj godini

                                    (28)

                                    postotak vrijednosti internetske prodaje ostvarene prodajom ostalim poduzećima (poduzeće poduzeću: „B2B”) i javnom sektoru (poduzeće tijelima javne vlasti: „B2G”) u prethodnoj kalendarskoj godini

                                    (29)

                                    internetska prodaja kupcima koji se nalaze u matičnoj državi, u prethodnoj kalendarskoj godini

                                    (30)

                                    internetska prodaja kupcima koji se nalaze u drugim državama članicama, u prethodnoj kalendarskoj godini

                                    (31)

                                    internetska prodaja kupcima koji se nalaze u ostatku svijeta, u prethodnoj kalendarskoj godini

                                    v.

                                    za poduzeća koja su se bavila internetskoj prodajom robe ili usluga putem internetskih stranica ili aplikacija poduzeća i putem internetskih stranica ili aplikacija za tržište e-trgovine kojima se koristi nekoliko poduzeća za trgovanje robom ili uslugama, u prethodnoj kalendarskoj godini:

                                    (32)

                                    postotak vrijednosti internetske prodaje robe ili usluga ostvarene prodajom putem internetskih stranica ili aplikacija poduzeća, u prethodnoj kalendarskoj godini

                                    (33)

                                    postotak vrijednosti internetske prodaje robe i usluga ostvarene prodajom putem stranica ili aplikacija za tržište e-trgovine kojima se koristi više poduzeća za trgovanje robom ili uslugama, u prethodnoj kalendarskoj godini

                                    vi.

                                    za poduzeća koja su se bavila internetskom prodajom kupcima koji se nalaze u najmanje dva sljedeća zemljopisna područja: matična država, druge države članice ili ostatak svijeta, u prethodnoj kalendarskoj godini:

                                    (34)

                                    postotak vrijednosti internetske prodaje ostvarene prodajom kupcima koji se nalaze u državi poduzeća, u prethodnoj kalendarskoj godini

                                    (35)

                                    postotak vrijednosti internetske prodaje ostvarene prodajom kupcima koji se nalaze u drugim državama članicama, u prethodnoj kalendarskoj godini

                                    (36)

                                    postotak vrijednosti internetske prodaje ostvarene prodajom kupcima koji se nalaze u ostatku svijeta, u prethodnoj kalendarskoj godini

                                    vii.

                                    za poduzeća koja su se bavila internetskom prodajom u drugim državama članicama, u prethodnoj kalendarskoj godini:

                                    (37)

                                    poteškoće pri prodaji u drugim državama članicama: visoki troškovi isporuke ili povrata proizvoda, u prethodnoj kalendarskoj godini

                                    (38)

                                    poteškoće pri prodaji u drugim državama članicama: poteškoće povezane s rješavanjem pritužbi i sporova u prethodnoj kalendarskoj godini

                                    (39)

                                    poteškoće pri prodaji u drugim državama članicama: prilagodba označivanja proizvoda za prodaju u drugim državama članicama u prethodnoj kalendarskoj godini

                                    (40)

                                    poteškoće pri prodaji u drugim državama članicama: nepoznavanje stranih jezika za komunikaciju s kupcima u drugim državama članicama u prethodnoj kalendarskoj godini

                                    (41)

                                    poteškoće pri prodaji u drugim državama članicama: ograničenja od strane poslovnih partnera poduzeća u vezi s prodajom u određene države članice u prethodnoj kalendarskoj godini

                                    (42)

                                    poteškoće pri prodaji u drugim državama članicama: poteškoće povezane sa sustavom PDV-a u drugim državama članicama (kao što je nesigurnost u pogledu obračuna PDV-a u različitim zemljama), u prethodnoj kalendarskoj godini

                                    viii.

                                    za poduzeća koja si se bavila prodajom putem sustava EDI u prethodnoj kalendarskoj godini:

                                    (43)

                                    vrijednost prodaje robe ili usluga putem sustava EDI ili postotak ukupnog prometa ostvarenog prodajom robe i usluga putem sustava EDI u prethodnoj kalendarskoj godini

                                    (44)

                                    prodaja putem poruka EDI kupcima koji se nalaze u državi poduzeća, u prethodnoj kalendarskoj godini

                                    (45)

                                    prodaja putem poruka EDI kupcima koji se nalaze u drugim državama članicama, u prethodnoj kalendarskoj godini

                                    (46)

                                    prodaja putem poruka EDI kupcima koji se nalaze u ostatku svijeta, u prethodnoj kalendarskoj godini

                                    ix.

                                    za poduzeća koja kupuju usluge računalstva u oblaku koje se upotrebljavaju putem interneta:

                                    (47)

                                    kupnja elektroničke pošte kao usluge računalstva u oblaku

                                    (48)

                                    kupnja uredskog softvera (npr. za obradu teksta ili tablični kalkulatori) kao usluga računalstva u oblaku

                                    (49)

                                    kupnja financijskih ili računovodstvenih softverskih aplikacija kao usluga računalstva u oblaku,

                                    (50)

                                    kupnja softverskih aplikacija za planiranje resursa poduzeća (ERP) kao usluge računalstva u oblaku

                                    (51)

                                    kupnja softverskih aplikacija programa za upravljanje odnosima s klijentima (CRM) kao usluge računalstva u oblaku

                                    (52)

                                    kupnja softverskih aplikacija za sigurnost (kao antivirusni program, kontrola pristupa mreži) kao usluga računalstva u oblaku

                                    (53)

                                    kupnja usluge hostinga za baze podataka poduzeća na mreži kao usluge računalstva u oblaku

                                    (54)

                                    kupnja prostora za pohranu datoteka kao usluge računalstva u oblaku

                                    (55)

                                    kupnja računalne snage za rad softvera poduzeća kao usluga računalstva u oblaku

                                    (56)

                                    kupnja računalne platforme koja pruža okruženje domaćina za razvoj, testiranje ili uvođenje aplikacija (kao što su softverski moduli za ponovnu uporabu, sučelja za programiranje aplikacija (API)) kao usluga računalstva u oblaku

                                    x.

                                    za poduzeća koja upotrebljavaju međusobno povezane uređaje ili sustave koje se može pratiti ili kojima se može daljinski upravljati putem interneta (internet stvari):

                                    (57)

                                    za upravljanje potrošnjom energije (npr. „pametna” brojila, termostati ili rasvjeta (svjetla))

                                    (58)

                                    za sigurnost prostora (npr. „pametni” alarmni sustavi, detektori dima, brave ili sigurnosne kamere)

                                    (59)

                                    za proizvodne postupke (npr. senzori ili oznake RFID koje se prate/nadziru putem interneta i koriste za praćenje ili automatizaciju procesa)

                                    (60)

                                    za upravljanje logistikom (npr. senzori koji se prate/kontroliraju preko interneta, a služe za praćenje proizvoda ili vozila pri upravljanju skladištem)

                                    (61)

                                    za održavanje u skladu s uvjetima (npr. senzori koji se prate/kontroliraju preko interneta, za praćenje potreba za održavanjem strojeva ili vozila)

                                    (62)

                                    za korisničku službu (npr. „pametne” kamere ili senzori koji se prate/kontroliraju putem interneta, za praćenje aktivnosti korisnika ili im nude personalizirano iskustvo u kupnji)

                                    (63)

                                    za ostale namjene

                                    xi.

                                    Za poduzeća koja upotrebljavaju tehnologiju umjetne inteligencije, posebno u vezi s obveznim varijablama od (18) do (24), sa sljedećom svrhom:

                                    (64)

                                    za stavljanje na tržište ili prodaju (npr. chatboti koji se temelje na obradi prirodnog jezika za potporu korisnicima, izrada profila potrošača, optimizacija cijena, personalizirane marketinške ponude, tržišna analiza na temelju strojnog učenja)

                                    (65)

                                    za proizvodne postupke (npr. prediktivno održavanje na temelju strojnog učenja, alati za razvrstavanje proizvoda ili pronalaženje nedostataka u proizvodima na temelju računalne slike, autonomne bespilotne letjelice za nadzor proizvodnje, sigurnosne ili inspekcijske poslove, poslovi montaže koje obavljaju autonomni roboti)

                                    (66)

                                    za organizaciju postupaka upravljanja poduzećima (npr. virtualni poslovni asistenti koji se temelje na strojnom učenju i/ili obradi prirodnog jezika, pretvaranje glasa u tekst na temelju prepoznavanja govora, za izradu dokumenata, automatizirano planiranje ili izrada rasporeda na temelju strojnog učenja, strojno prevođenje)

                                    (67)

                                    za upravljanje poduzećima (npr. strojno učenje za analizu podataka i pomoć pri ulaganju ili drugim odlukama, prodaja ili poslovno predviđanje na temelju strojnog učenja, procjena rizika na temelju strojnog učenja)

                                    (68)

                                    za logistiku (npr. autonomni roboti za odabir i pakiranje u skladištima (pick-and-pack), optimizacija rute koja se temelji na strojnom učenju, autonomni roboti za slanje, praćenje, distribuciju i razvrstavanje paketa, autonomne bespilotne letjelice za dostavu paketa)

                                    (69)

                                    za sigurnost IKT-a (npr. prepoznavanje lica na temelju računalne slike, za provjeru korisnika IKT-a, otkrivanje i sprečavanje kibernapada koje se temelji na strojnom učenju)

                                    (70)

                                    za upravljanje ljudskim resursima ili za zapošljavanje (npr. predodabir kandidata, automatizacija zapošljavanja koja se temelji na strojnom učenju, izrada profila zaposlenika ili analiza učinkovitosti na temelju strojnog učenja, chatbotovi koji se temelje na obradi prirodnog jezika, a pomažu pri zapošljavanju ili pružaju potporu upravljanju ljudskim resursima)

                        Neobvezne varijable

                                    i.

                                    za poduzeća sa zaposlenim i samozaposlenim osobama koje imaju pristup internetu u poslovne svrhe:

                                    (1)

                                    davanje prijenosnih uređaja koji omogućuju mobilnu internetsku vezu s pomoću mobilnih telefonskih mreža u poslovne svrhe

                                    (2)

                                    vlastite internetske stranice

                                    ii.

                                    za poduzeća koja svojim zaposlenicima i samozaposlenim osobama daju prijenosne uređaje koji omogućuju mobilnu internetsku vezu s pomoću mobilnih telefonskih mreža u poslovne svrhe:

                                    (3)

                                    broj zaposlenih i samozaposlenih osoba ili postotak ukupnog broja zaposlenih i samozaposlenih osoba koje se koriste prijenosnim uređajem dobivenim od poduzeća koji omogućuje internetsku vezu preko mobilnih telefonskih mreža u poslovne svrhe

                                    iii.

                                    za poduzeća koja imaju internetske stranice:

                                    (4)

                                    na internetskim stranicama poduzeća naveden je opis robe ili usluga, informacije o cijeni

                                    (5)

                                    internetske stranice poduzeća omogućuju internetsko naručivanje, predbilježbu ili rezervaciju, npr. imaju košaricu za kupnju

                                    (6)

                                    internetske stranice poduzeća posjetiteljima omogućuju da sami prilagode ili osmisle robu ili usluge na internetu

                                    (7)

                                    internetske stranice poduzeća nude praćenje ili status narudžbe

                                    (8)

                                    internetske stranice poduzeća ima personalizirani sadržaj za redovite/česte posjetitelje

                                    (9)

                                    internetske stranice poduzeća imaju poveznice ili upućivanje na profile poduzeća na društvenim medijima

                                    iv.

                                    za poduzeća koja su se bavila internetskom prodajom putem internetskih stranica ili aplikacija za tržište e-trgovine kojima se koristi nekoliko poduzeća za trgovanje robom ili uslugama, u prethodnoj kalendarskoj godini:

                                    (10)

                                    broj tržišta e-trgovine putem kojih se poduzeće bavilo internetskom prodajom u prethodnoj kalendarskoj godini: jedno, dva, više od dva

                                    v.

                                    za poduzeća koja su se bavila internetskom prodajom putem dvaju ili više tržišta e-trgovine u prethodnoj kalendarskoj godini:

                                    (11)

                                    informacija o tome je li više od polovine prometa tržišta e-trgovine ostvareno putem samo jednog tržišta e-trgovine u prethodnoj kalendarskoj godini;

                                    vi.

                                    Za poduzeća koja upotrebljavaju tehnologiju umjetne inteligencije, posebno u vezi s obveznim varijablama od (18) do (24):

                                    (12)

                                    upotreba softvera ili sustava umjetne inteligencije koje su razvili vlastiti zaposlenici (uključujući one koji su zaposleni u matičnom poduzeću ili povezanim poduzećima)

                                    (13)

                                    upotreba komercijalnih softvera ili sustava umjetne inteligencije koje su modificirali vlastiti zaposlenici (uključujući one koji su zaposleni u matičnom poduzeću ili povezanim poduzećima)

                                    (14)

                                    upotreba softvera ili sustava umjetne inteligencije otvorenog koda koji su modificirali vlastiti zaposlenici (uključujući one koji su zaposleni u matičnom poduzeću ili povezanim poduzećima)

                                    (15)

                                    upotreba komercijalnih softvera ili sustava umjetne inteligencije koji su kupljeni spremni za upotrebu (uključujući i slučajeve u kojima su već uključeni u kupljenu komponentu ili sustav)

                                    (16)

                                    upotreba softvera ili sustava umjetne inteligencije koje su izradili ili modificirali ugovorni vanjski pružatelji usluga

                                    vii.

                                    Za poduzeća koja nisu upotrebljavala tehnologiju umjetne inteligencije, posebno u vezi s obveznim varijablama od (18) do (24):

                                    (17)

                                    razmatranje uporabe tehnologije umjetne inteligencije, posebno u vezi s obveznim varijablama od (18) do (24)

                                    viii.

                                    Za poduzeća koja nisu upotrebljavala, ali su razmatrala mogućnost upotrebe tehnologije umjetne inteligencije, posebno u vezi s obveznim varijablama od (18) do (24):

                                    (18)

                                    Tehnologija umjetne inteligencije ne upotrebljava se jer se troškovi čine previsokima

                                    (19)

                                    Tehnologija umjetne inteligencije ne upotrebljava se zbog nedostatka odgovarajućeg stručnog znanja u poduzeću

                                    (20)

                                    Tehnologija umjetne inteligencije ne upotrebljava se zbog neusklađenosti s postojećom opremom, softverom ili sustavima

                                    (21)

                                    Tehnologija umjetne inteligencije ne upotrebljava se zbog neadekvatne dostupnosti ili kvalitete potrebnih podataka

                                    (22)

                                    Tehnologija umjetne inteligencije ne upotrebljava se u vezi s povredom zaštite podataka i privatnosti

                                    (23)

                                    Tehnologija umjetne inteligencije ne upotrebljava se zbog nejasnoće pravnih posljedica (npr. odgovornost u slučaju štete nastale upotrebom umjetne inteligencije)

                                    (24)

                                    Tehnologija umjetne inteligencije ne upotrebljava se zbog etičkih pitanja

                                    (25)

                                    Tehnologija umjetne inteligencije ne upotrebljava se jer nije korisna za poduzeće

                        Mjerna jedinica

                        Apsolutni iznosi, osim karakteristika koje se odnose na promet u nacionalnoj valuti (u tisućama) ili postotak (ukupnog) prometa

                        Statistička populacija

                           Uključene djelatnosti:

                        Područja NACE C do J, L do N i skupina 95.1

                           Pokrivenost prema razredu veličine:

                        Poduzeća s 10 ili više zaposlenih i samozaposlenih osoba. Podaci o poduzećima s manje od 10 zaposlenih i samozaposlenih osoba mogu se navesti, ali nisu obvezni

                        Raščlambe

                           Raščlamba po djelatnostima

                           za izračun nacionalnih agregata:

                                    —

                                    agregati područja NACE i skupina C + D + E + E + F + G + H + I + J + L + M + N + 95.1, D + E

                                    —

                                    područja NACE: C, F, G, H, I, J, L, M, N

                                    —

                                    odjeljci NACE: 47, 55

                                    —

                                    agregati odjeljaka NACE: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    agregat odjeljaka i skupina: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           za doprinos samo za europske ukupne vrijednosti

                                    —

                                    područja NACE: D, E

                                    —

                                    odjeljci NACE: 19, 20, 21, 26, 27, 28, 45, 46, 61, 72, 79

                                    —

                                    skupina NACE: 95.1

                                    —

                                    agregati odjeljaka NACE: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Razred veličine broja zaposlenih i samozaposlenih osoba: 10+, 10–49, 50–249, 250+; neobavezno: 0 – 9, 0 – 1, 2 – 9

                        Rok za slanje podataka

                        5. listopada 2021.